पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के मरीजों के लिए प्राणवायु लेकर जबलपुर में गुरुवार को छठवीं ऑक्सीजन एक्सप्रेस पहुंची। एक टैंकर में लगभग 11.84 मीट्रिक टन लिक्विड मेडिकल ऑक्सीजन लेकर पहुंची। मध्यप्रदेश के लिए कुल चार टैंकर में 47 मीट्रिक टन लिक्विड ऑक्सीजन लेकर बोकारो से ये ट्रेन रवाना हुई थी।
पश्चिम मध्य रेल के सीपीआरओ राहुल जयपुरियार के मुताबिक बोकारो से बुधवार की शाम 7 बजे एमपी के लिए ऑक्सीजन एक्सप्रेस रवाना हुई थीं। इसमें चार टैंकर में 47 मीट्रिक टन लिक्विड मेडिकल ऑक्सीजन लोड था। ऑक्सीजन एक्सप्रेस गुरुवार को एमपी की सीमा में पहुंची।
इसमें एक टैंकर मेडिकल ऑक्सीजन भेड़ाघाट (जबलपुर), एक टैंकर मकरोनिया (सागर) और दो टैंकर मेडिकल ऑक्सीजन मंडीदीप (भोपाल) में अनलोड किए गए। कम से कम समय में ज्यादा लिक्विड मेडिकल ऑक्सीजन पहुंचाने के लिए संबंधित रेल मार्ग में ग्रीन कॉरिडोर बनाया जा रहा है। एमपी के लिए रेलवे अभी तक छह ऑक्सीजन एक्सप्रेस संचालित कर चुका है।
अब तक एमपी के लिए 250 मीट्रिक टन लिक्विड ऑक्सीजन की सप्लाई हुई
रेलवे ने अब तक एमपी के लिए 250 मीट्रिक टन लिक्विड ऑक्सीजन की सप्लाई की है। एमपी के लिए छठवीं ऑक्सीजन एक्सप्रेस को लिक्विड मेडिकल ऑक्सीजन (LMO) से भरे 4 टैंकरों के साथ रो-रो (RO-RO) सेवा पांच मई को शाम सात बजे बोकारो से रवाना हुई। ऑक्सीजन एक्सप्रेस ने बोकारो से मण्डीदीप (भोपाल) तक के लिए कुल दूरी 1327 किमी तय किया। इसमें मकरोनिया (सागर) तक 1100 किलोमीटर और भेड़ाघाट (जबलपुर) तक 1016 किलोमीटर की दूरी शामिल है।
ऑक्सीजन एक्सप्रेस के संचालन में खतरा अधिक
पांच बार पहले आ चुकी है ऑक्सीजन एक्सप्रेस
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva bho_Deva hin_Deva zho_Hant eng_Latn